**Dragi vjeroučenici,**

**počnimo s molitvom Oče naša. Bilo bi lijepo da je izmolite s nekim u obitelji.**

Danas ćemo razmišljati **o Isusovim posljednjim danima**. Najprije ponovite što znate o Velikom četvrtku. Budući da je kviz namijenjen prvom razredu, vjerujem da ćete ga riješiti bez problema. Krenite!

<https://learningapps.org/watch?v=pcfs4zsa520>

O Isusovim posljednjim danima pročitajte u udžbeniku na stranici 63.

**Još jednom se sjetite ovih trenutaka:**

1. Isus moli u Maslinskom vrtu
2. Dok se Isus moli, apostoli spavaju
3. Juda Iškariotski poljupcem izdaje Isusa
4. Isus pred velikim svećenicima i pred Poncijem Pilatom
5. Petar tri puta govori da ne poznaje Isusa
6. Isusa pljuju, rugaju mu se, udaraju ga
7. Isus ide prema Kalvariji
8. Isus govori s križa
9. Isus umire na križu
10. Satnik priznaje da je Isus Sin Božji
11. **Izaberi jedan naslov između 10 navedenih. Neka to bude onaj događaj kojega bi volio doživjeti uz Isusa. Napiši taj naslov u bilježnicu i napiši što bi ti učinio da si bio tu?**

**Isus je sedam puta govorio s križa:**

* Žedan sam!
* Još danas ćeš biti sa mnom u raju!
* Sine, evo ti majka! Majko, evo ti sina!
* Oče, oprosti im jer ne znaju što čine!
* Bože moj, Bože moj zašto si me ostavio?
* Dovršeno je!
* Oće u ruke tvoje predajem svoj duh!
1. **Koja ti je rečenica najdraža? Napiši je u bilježnicu.**

**Molitva:**

**Klanjamo se tebi Kriste i blagoslivljamo tebe.**

**Jer si svetim križem svijet otkupio.**